'Meesterbrein', vrou vas vir moord op Polokwane-sakevrou en ma | Maroela Media
Die vermeende meesterbrein wat vanoggend vasgetrek is (Foto: Bosveld Misdaad Ondersoeke, Facebook)
Die vermeende meesterbrein agter die moorde op Lizette Deacon (55) en haar ma, Hettie (79), is Vrydagoggend in Tembisa in Gauteng in hegtenis geneem. Hy is glo 'n oudwerknemer van die Deacons.
Oudkol. Gawie Louwrens van Bosveld-misdaadondersoeke (BMO) het bevestig die verdagte is omstreeks 09:00 vasgetrek. Volgens Louwrens is hy 'n voormalige werknemer van die Deacons in een van die Ocean Basket-takke in Polokwane. Hy is glo onlangs afgedank.
Nog 'n verdagte, 'n vrou, is ook vandag in Polokwane in verband met die moorde in hegtenis geneem. Sy is glo ook 'n werknemer van die Deacons.
"Verskeie bewysstukke wat met die saak verband hou, is ook gedurende die week op beslag gelê in die Mankweng-omgewing, digby Polokwane," het Louwrens gesê.
Louwrens was ook betrokke by die inhegtenisneming van Mudau Sondag in die vroeë oggendure in 'n woning in Mookgophong (Naboomspruit). Amid is 'n ruk daarna in Polokwane vasgetrek.
Lizette Deacon (55) en haar ma, Hettie (in haar laat 70's), se liggame is verlede Donderdagaand laat in hul motor langs die R37 by die Kushcke-afrit, buitekant Polokwane, gevind. Hulle is laatmiddag ontvoer nadat daar by hul meenthuis in Welgelegen ingebreek is. Albei vroue was vasgebind en het verskeie steekwonde gehad.
Maroela Media het 'n navraag aan die polisie gerig en wag vir terugvoer.
Binne die sinkhuis waat die man vasgetrek is (Foto: Bosveld Misdaad Ondersoeke, Facebook)
Die sinkhuis in Tembisa waar die vermeende meesterbrein vasgetrek is (Foto: Bosveld Misdaad Ondersoeke, Facebook)
NOG 'n wraak aanval na 'n afdanking. Dis mos die manier wat ons geskille en ontvredenheid in hierdie land hanteer, MOOR, BRAND, VERWOES, SKEND DIERE, ek is so kwaad oor die wetteloosheid in hierdie land
Dis n virliging dat hulle vasgetrek is hoop hulle kry nie borg nie
Meesterbrein ?? Nog 'n ANC 30 percenter. Wat gaan gebeure met die land waaneer ons by die ANC 10 percenters uitkom? Lyk my domme se baadjie is nog bebloed, of is dit maar net bruin grond? Wat gaan gebeure waaneer ons die ANC afdank in 2024…..gaan die weermag ingeroep word, en 'n "state of emergency" verklaar word?
Al die werknemers van hul Ocean Basket is nou sonder werk…….. julle moet opstaan en hierdie kriminele gaan uitsorteer, hulle is verantwoordelik dat jul sonder werk gaan sit, miskien sal party deur nuwe eienaars indiens geneem word, maar dit gaan tyd vat, 'n boedel mag lank neem.
Woorde is daar nie op sulke sinnelose moorde. Waar kom GBV nou in as vroue so verniel en dan wreed vermoor word. As 'n onskuldige perd se lewe nie eers meer iets beteken nie waar sal ALM inkom.